แบงก์หนุนส่ง‘ธปท.’คุมให้กู้ลูกค้ารายย่อย
แบงก์หนุน ธปท.ใช้มาตรการกำกับดูแลสถาบันการเงินคุมหนี้ครัวเรือน พร้อมปฏิบัติตามเกณฑ์ ยันคุณภาพหนี้ยังไร้ปัญหา
3 ธ.ค. 2555

แบงก์หนุน ธปท.ใช้มาตรการกำกับดูแลสถาบันการเงินคุมหนี้ครัวเรือน พร้อมปฏิบัติตามเกณฑ์ ยันคุณภาพหนี้ยังไร้ปัญหา
นายชาติชาย พยุหนาวีชัย รองกรรมการผู้จัดการ ธนาคารกสิกรไทย กล่าวว่า ธนาคารสนับสนุนหากธนาคารแห่งประเทศไทย (ธปท.) เป็นห่วงอัตราหนี้ภาคครัวเรือนเร่งตัวและมีแนวโน้มผิดนัดชำระหนี้มากขึ้น อาจจะพิจารณานำมาตรการกำกับดูแลสถาบันการเงิน (Macro Prudential) มาใช้ควบคุมการปล่อยสินเชื่อภาคครัวเรือนของสถาบันการเงินเป็นมาตรการเสริมจากเครื่องมือด้านนโยบายดอกเบี้ย ถือเป็นแนวคิดที่ดีและเป็นประโยชน์ต่อภาพรวมในระบบ เนื่องจากการขึ้นลงดอกเบี้ยนโยบายมีผลต่อสินเชื่อภาคครัวเรือนน้อยมากหรือแทบไม่มีเลย ดังนั้นหากมีมาตรการดูแลเฉพาะกลุ่มจะทำให้การควบคุมมีประสิทธิภาพขึ้น
“เพดานของสินเชื่อบุคคลในปัจจุบันอยู่ที่ 28% ขณะที่บัตรเครดิตอยู่ที่ 20% ส่วนใหญ่ก็คิดกันเต็มเพดาน การชี้นำของดอกเบี้ยนโยบายจะไม่มีผลกับสินเชื่อกลุ่มนี้ หาก ธปท.เห็นว่าเริ่มน่ากังวลและใช้มาตรการตามความจำเป็น เช่น ห้ามโฆษณามากเกินไปหรือห้ามชิงโชค ชิงรางวัล ก็ถือเป็นเรื่องดีที่ไม่ให้คนใช้จ่ายเกินตัว เพราะการใช้เครื่องมือดอกเบี้ยอาจกระทบต่อภาคธุรกิจด้วย” นายชาติชาย กล่าว
นายชาติชาย กล่าวว่า สำหรับตัวเลขสินเชื่อบุคคลของธนาคารที่ดูเติบโตค่อนข้างสูงขณะนี้ เป็นผลมาจากการมีฐานสินเชื่อต่ำ เนื่องจากธนาคารเพิ่งเริ่มเข้ามาทำตลาดสินเชื่อกลุ่มนี้อย่างจริงจังเมื่อไม่กี่ปีที่ผ่านมา โดยยืนยันว่าภาพรวมการเติบโตยังไม่ร้อนแรงเกินไป และคุณภาพหนี้ยังไม่มีปัญหามีหนี้เสียเพียง 1-2% เนื่องจากเน้นทำตลาดในกลุ่มคนมีรายได้ 1.5 หมื่นบาทต่อเดือนขึ้นไปและกำหนดวัตถุประสงค์ไว้เป็นสินเชื่อกรณีฉุ